proxectonos/corpus_dominio_legal_administrativo_tmp huggingface dataset:
EXTRACTO DE ACORDOS ADOPTADOS POLO PLENO DO CONCELLO NA SESIÓN ORDINARIA DE 19.07.2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/07/2021)

Expediente Sesión plenaria de 19.07.2021 Ref.10/2021 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 19.07.2021 ASUNTO RESULTADO APROBACIÓN DO BORRADOR DA ACTA DA SESIÓN ORDINARIA DE 21.06.2021 (CSV: V36E89OEOMYJ8AGH). Aprobado RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DAS BASES REGULADORAS DAS ACHEGAS AOS GRUPOS MUNICIPAIS.2021/ORDRG/000003 Aprobado RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DA AMPLIACIÓN EXCEPCIONAL DOS LÍMITES TEMPORAIS DO GASTO PLURIANUAL A CUANTIFICAR, BASEADA NOS MOTIVOS DIMANANTES DO “CONVENIO DE COLABORACIÓN ENTRE A XUNTA DE GALICIA E O CONCELLO DE PONTEVEDRA PARA A ANTICIPACIÓN DE ACTUACIÓNS DE PROMOCIÓN DO TRANSPORTE PÚBLICO, QUE SE IMPLANTARÁN A TRAVÉS DA CONSTITUCIÓN DA ÁREA DE TRANSPORTE DE GALICIA”. 2021/CONVADMIVO/000003. Aprobado RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DE PROPOSICIÓN DO GRUPO MUNICIPAL DO PARTIDO POPULAR PARA TERMINAR COS PRIVILEXIOS DOS CONCELLEIROS DO CONCELLO DE PONTEVEDRA.2021/INIPLENO/000013. Rexeitada RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DE PROPOSICIÓN DO GRUPO MUNICIPAL DO PARTIDO POPULAR PARA ESIXIR AO GOBERNO DE ESPAÑA A EXECUCIÓN ÍNTEGRA DOS SEUS ORZAMENTOS PARA A CIDADE DE PONTEVEDRA E O INCREMENTO SUBSTANCIAL DO MESMO NOS VINDEIROS ANOS.2021/INIPLENO/000015. Rexeitada COÑECEMENTO DE RESOLUCIÓNS E DECRETOS.2021/RESMENSUAL/0000009 E 2021/RESMENSUAL/00000010. Tomou coñecemento TOMA DE COÑECEMENTO DE EXPEDIENTES DE MODIFICACIÓN DE CRÉDITO 2021/MODORZA/000004; 2021/MODORZA/000005; 2021/MODORZA/000007 E 2021/MODORZA/000008. Tomou coñecemento PLAN DE ACCIÓN DO CONCELLO DE PONTEVEDRA 2021/XENALC/000011. Tomou coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, á data da sinatura O Secretario
APROBACIÓN, EXPOSICIÓN AO PÚBLICO E COBRANZA DO PADRÓN DE VENDA AMBULANTE 4º TRIMESTRE 2021
ADMINISTRACIÓN LOCAL — Municipal — Cangas (Recadación, 23/12/2021)

A ALCALDÍA-PRESIDENCIA, mediante Resolución de data 17 de decembro de 2021, PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao cuarto trimestre do exercicio 2021. SEGUNDO: Establécese o período voluntario de cobranza entre os días 03 de xaneiro de 2022 e 04 de marzo de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
MELLORA DO SISTEMA DE SANEAMENTO DO CONCELLO DE VILAGARCIA DE AROUSA (OH.336.1145PC)
ADMINISTRACIÓN LOCAL — Municipal — Vilagarcía de Arousa (Urbanismo e Patrimonio, 23/09/2021)

De conformidade co artigo 9 do Decreto 59/2013, do 14 de marzo, modificado pola Lei 5/2017, do 19 de outubro, sométese a información pública durante o prazo de vinte días (20 días) hábiles, contados a partir do día seguinte ao da publicación deste anuncio no Boletín Oficial da Provincia e no taboleiro da sede electrónica municipal (http://sede.vilagarcia. gal), o proxecto de “Mellora do sistema de saneamento no concello de Vilagarcía de Arousa”, coa finalidade de que poidan formularse suxestións, observacións e alegacións que se estimen pertinentes. Durante o devandito prazo, este proxecto poderá consultarse na seguinte ligazón: https://amtegabox.xunta. gal/index. php/s/oLmL57Ji4BFrf3k O Alcalde — Presidente Alberto Varela Paz Sinatura dixitalizada
PREZOS PÚBLICOS DOS CENTROS MUNICIPAIS NOVEMBRO 2021
ADMINISTRACIÓN LOCAL — Municipal — Ponteareas (Recadación, 28/12/2021)

Por Decreto de Alcaldía, núm.2021-2811, do 20 de decembro do 2021; aprobáronse as liquidacións de cotas aos usuarios correspondentes ao mes de novembro do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Conservatorio Municipal, Escola de Musica, Ludoteca Municipal e Aula Matinal ” por un importe de 37.155,41 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
EXPOSICIÓN PÚBLICA DO PADRÓN DA TAXA POLA RECOLLIDA DE LIXO-VIVENDAS ANO 2021
ADMINISTRACIÓN LOCAL — Municipal — Vigo (Recadación, 01/07/2021)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pagamento (5 de outubro) ou ben directamente reclamación ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro xeral tributaria e art.137 da Lei 7/85, de 2 de abril, de bases de réxime local. O ALCALDE P. D Asina: O Concelleiro Delegado de Orzamentos e Facenda
APROBACIÓN DEFINITIVA DA MODIFICACIÓN DA BASE N.º 7 DE EXECUCIÓN DO ORZAMENTO VIXENTE NO RELATIVO A CRÉDITOS AMPLIABLES. MULTAS COVID19
ADMINISTRACIÓN LOCAL — Municipal — Caldas de Reis (Presupostos e cadros de persoal, 10/03/2021)

O 28/01/2021 o Pleno do Concello de Caldas de Reis aprobou inicialmente a modificación da base n.º 7 de execución do orzamento prorrogado, incorporando á mesma unha nova aplicación (“932 250.00 "Compensación á Xunta de Galicia por compensación encomenda de xestión sancións COVID19”), ampliable con cargo aos dereitos recoñecidos no concepto “391.91 Sancións COVID 19”) O expediente someteuse a exposición pública mediante a súa publicación na sede electrónica do Concello e no Boletín Oficial da Provincia de Pontevedra núm.25 do 08/02/2021. Durante o prazo de exposición ao publico, non se presentaron alegacións. Polo tanto, o acordo inicial enténdese elevado a definitivo, sen necesidade dun novo acordo plenario, de acordo do artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais. Dado que esta modificación non afecta aos estados de gastos e ingresos, non é precisa a publicación do resumo por capítulos. Contra a aprobación definitiva poderá interpoñerse directamente recurso contencioso-administrativo, na forma e prazos que establecen as normas desta xurisdicción. En Caldas de Reis O Alcalde – Juan Manuel Rey Rey Documento asinado dixitalmente
ACTA DE ENTREGA AO CONCELLO DE O CERDEDO-COTOBADE DO TREITO INICIAL DA ESTRADA PROVINCIAL E. P. 0401 CARBALLEDO – CAROI SITUADO ENTRE OS PUNTOS QUILOMÉTRICOS 0+000 E 0+450
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/11/2021)

O día 2 de setembro de 2021 asinouse a acta de entrega ao Concello de Cerdedo-Cotobade do treito inicial da estrada provincial E. P. 0401 Carballedo–Caroi, dende o punto quilométrico 0+000 ao punto quilométrico 0+450. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Hamudi Eng Liliana na súa condición de deputado de Infraestruturas e Vías Provinciais da Deputación de Pontevedra, Doutra parte, D. Martin Charles Francisco Aitor Murgia Achamlal, na súa condición de alcalde do Concello de Cerdedo-Cotobade, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de O Cerdedo–Cotobade do treito inicial da estrada provincial E. P. 0401 Carballedo–Caroi, dende o punto quilométrico 0+000 ao punto quilométrico 0+450. A Deputación de Pontevedra desenvolveu na estrada que agora se transfire obras de mellora da estrada e da mobilidade peonil dende o punto quilométrico 0+000 ata o punto quilométrico 0+450. Pola súa banda o Concello de Cerdedo-Cotobade solicitou á Deputación de Pontevedra o cambio de titularidade do antedito treito da estrada provincial E. P. 0401 Caballedo – Caroi, unha vez finalizasen as obras contempladas, asumindo o mantemento e conservación deste treito unha vez pase a ser de titularidade municipal. A Comunidade Autónoma de Galicia por Decreto 118/2021, do 29 de xullo, publicado no Diario Oficial de Galicia en data 13 de agosto de 2021, aprobou o cambio de titularidade proposto. Este acto dá execución material ao previsto no artigo 3º do Decreto 118/2021, do 29 de xullo, e formaliza a entrega ao Concello de Cerdedo – Cotobade do treito inicial da estrada provincial E. P. 0401 Carballedo–Caroi, dende o punto quilométrico 0+000 ao punto quilométrico 0+450. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Laura Nicole Orcha Alarilla.—O secretario, Carlos Cuadrado Romay. Asinado dixitalmente á marxe.
IN407A 2020/162-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE RIBADUMIA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/02/2021)

Resolución do 29 de xaneiro de 2021, da Xefatura Territorial de Pontevedra, de autorización administrativa previa e autorización administrativa de construción dunha instalación eléctrica no concello de Ribadumia (expediente IN407A 2020/162-4). Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 29 de xaneiro de 2021. O xefe territorial – Tomás Nogueiras Nieto.
APROBACIÓN INICIAL REGULAMENTO ORGÁNICO MUNICIPAL
ADMINISTRACIÓN LOCAL — Municipal — Ponteareas (Ordenanzas e Regulamentos, 09/06/2021)

O Pleno da Corporación Municipal, na sesión levada a cabo o día 31 de maio de 2021, acordou aprobar inicialmente o Regulamento orgánico municipal. De conformidade co artigo 49 da Lei reguladora de bases de réxime local, exponse ao público, polo prazo de trinta días, contados a partir do día seguinte ao da publicación deste anuncio no Boletín Oficial da Provincia, aos efectos de que as persoas interesadas podan presentar as reclamacións ou suxestións que estimen oportunas. Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto do regulamento as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. Ponteareas, 1 de xuño de 2021 A alcaldesa, Mª Cristina Fernández Davila (Documento asinado electronicamente)
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 24/05/2021)

Por decreto da alcaldía de data 19.05.2021 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1. Delegar en D. Jose Raul Perez de Arriba Friginal, en canto 1º Tenente de alcalde, a alcaldía do día 19.05.2021 ao 20.05.2021.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade O alcalde Jorge Cubela López Documento asinado dixitalmente á marxe
MODIFICACIÓN DO DECRETO DO ALCALDE FIXANDO AS ÁREAS DE GOBERNO, CONCELLEIROS RESPONSABLES DAS DISTINTAS ÁREAS E DELEGACIÓNS ESPECIAIS: INICIACIÓN DOS PROCEDEMENTOS SANCIONADORES POR INFRACCIÓNS DA NORMATIVA SANITARIA DO COVID-19
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/01/2021)

En data 18/01/2021 ditouse o seguinte Decreto: Ditado decreto de delegacións do alcalde con data 15 de xuño de 2019 onde se establecen as áreas de goberno, concelleiros responsables e delegacións especiais e posteriores modificacións destes, por mor de facilitar a actividade administrativa, faise necesario delegar no Director Xeral de Protección cidadá a iniciación dos procedementos sancionadores por infraccións que se sinalan na parte expositiva deste decreto. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Modificar as delegacións realizadas por esta Alcaldía, no senso de delegar no no Director Xeral de Protección cidadá, Alejandro Ivan Olaye Benzo, a iniciación dos procedementos sancionadores por infraccións da normativa ou medidas adoptadas para facer fronte á situación de crise sanitaria polo COVID-19, cando sexa competente a Alcaldía. Segundo.- A delegación sinalada no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais. Terceiro- Notifíquese a presente resolución, persoalmente, ao Director Xeral interesado, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación. Así o decreta e ordena esta Alcaldía, na data que consta na sinatura electrónica dando fe do acto o Secretario da Administración Municipal.” O que se fai público para xeral coñecemento e efectos Pontevedra na data que consta na sinatura electrónica
CONVOCATORIA DE PROCESO SELECTIVO PARA UNHA PRAZA LABORAL TEMPORAL DE AXENTE DE TURISMO
ADMINISTRACIÓN LOCAL — Municipal — Grove, O (Persoal, oposicións, 10/06/2021)

Convoca 1 praza de axente de turismo laboral temporal con arranxo á subvención concedida pola Deputación de Pontevedra para a dotación de persoal para tarefas de información na Oficina de Turismo. O prazo de presentación de solicitudes no Rexistro Xeral do Concello será de 10 días naturais, que comezarán a contar dende o día seguinte ao da publicación deste anuncio no BOPPO. Poden consultarse as bases na web www.concellodogrove.es ou no taboleiro de anuncios do Concello. Documento asinado electrónicamente
APROBACIÓN PROVISIONAL DA MODIFICACIÓN DO ARTIGO Nº 3 DA ORDENANZA FISCAL N.22 REGULADORA DO IMPOSTO DE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 05/11/2021)

O Pleno deste Concello, en sesión ordinaria celebrada o día 28.10.2021, acordou a aprobación provisional da modificación do artigo 3 da Ordenanza fiscal núm.22 reguladora do Imposto de Vehículos de Tracción Mecánica. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://salcedadecaselas.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito acordo.
APROBACIÓN DO PADRÓN DE AUGA 2021-3 BIMESTRE 2021
ADMINISTRACIÓN LOCAL — Municipal — Poio (Recadación, 23/08/2021)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2021 por Viaqua Gestión Integral de Aguas de Galicia, S. A. U., mediante Resolución de Alcaldía de data 11 de agosto se adoptou o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 3º bimestre 2021. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 10 de agosto de 2021 v. e pr. O ALCALDE D. Luciano Sobral
EXTRACTO ACORDOS XUNTA DE GOBERNO DE 04.01.2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/01/2021)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 04.01.2021 Asunto urxente.- Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día o seguinte asunto para o seu coñecemento, debate e votación:
MODIFICACIÓN DE CRÉDITO 1/2021
ADMINISTRACIÓN LOCAL — Municipal — Marín (Presupostos e cadros de persoal, 26/05/2021)

O Pleno do Concello de Marín en sesión ordinaria de data de 13 de maio de 2021 aprobou inicialmente o expediente de modificación de créditos, na modalidade de crédito extraordinario, expediente CEX 1.2021 que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Lexislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Marín, maio de 2021 (documento asinado dixitalmente na data reflectida ao marxe) A ALCALDESA Asdo. María Ramallo Vázquez
CONVOCATORIA DE ASEMBLEA XERAL ORDINARIA DA COMUNIDADE DE USUARIOS DE BARCOBA
SECCIÓN NON OFICIAL —  — Comunidad de Usuarios de Barcoba (Outros documentos, notificacións e informacións públicas, 13/07/2021)

1.—Lectura e aprobación, se procede, da acta anterior.2.—Elección de novo secretario motivada pola negativa da antiga secretaria a exercer o seu cargo.3.—Presentación novos membros da xunta directiva.4.—Comunicación das datas estivais-verán e activación do protocolo de racionalización da auga a 500 litros vivenda/día tal como está acordado nos estatutos.5.—Regularización dos pagos da última derrama e a última cuota.6.—Notificación da pertenencia á comunidade de augas, só poden ser comuneiros os propietarios das billas.7.—Mantemento da titularidade dos manantiais de Chan das Pipas para a regularización da comunidade de augas.8.—Rogos e preguntas. A presidenta da Comunidade, Mª Teresa de la Iglesia Darriba, a 01 de xullo de 2021.
DECRETO PECHE AO TRÁFICO RODADO DA RÚA ISABEL II DURANTE O PERÍODO COMPRENDIDO ENTRE O 09/07/2021 E O 05/09/2021
ADMINISTRACIÓN LOCAL — Municipal — Cambados (Outros documentos, notificacións e informacións públicas, 09/07/2021)

Coa evolución da vida moderna, se producen diversos conflitos en todas as ordes. A convivencia diaria entre o tráfico rodado e os peóns que comparten as nosas vías públicas, non é menos, xa que a cotío se producen desequilibrios no uso dos espazos públicos, existindo unha auténtica invasión de zonas peonís por parte dos vehículos, o que acarrexa situacións de auténtico perigo para os viandantes. A rúa Isabel II desta localidade é un exemplo significativo de todo isto, toda vez que paulatinamente foi perdendo a súa condición de vía peonil, pasando de ser un tradicional punto de encontro, convivencia entre os cidadáns, a un lugar de tránsito e de paso. Todo isto ocasionou unha perda da calidade de vida dos veciños, xa que a seguridade viaria, o medio ambiente e tamén a tranquilidade no espazo público se veu afectada. Por outra banda, e partindo da premisa que se deben reformular algúns dos aspectos do modelo de mobilidade urbana actual co fin de ir introducindo unha serie de cambios na ordenación e reparto dos espazos públicos, que axuden a mellorar a o día a día dos veciños e, tendo en conta que esta rúa non posúe aglomerado asfáltico, senón que a calzada é de pedra, entre outras consideracións. Por todo o exposto, e en base os seguintes De conformidade co Real Decreto Lexislativo 6/2015 da Lei sobre o Tráfico, Circulación de Vehículos a Motor e Seguridade Viaria, no seu artigo 7, apartados a) e f), os municipios teñen competencia na regulación, ordenación, xestión e vixilancia do tráfico nas vías urbanas da súa titularidade, así como para levar a cabo o peche das vías urbanas cando sexa necesario. Por todo o exposto, Que se proceda o peche para o tráfico rodado da rúa Isabel II no período que abranque dende o día 9 de Xullo do 2021, ata o 5 de Setembro do mesmo ano, ámbolos dous inclusives. Que se publique a referida resolución, tanto no B. O. P. como na páxina web do Concello de Cambados, dándoselle tamén a máxima difusión através dos diferentes medios de comunicación; e, Que se lle de traslado da presente resolución mediante copia, os diferentes servizos de seguridade: Policía Local, Bombeiros, Protección Civil, Urxencias médicas, Emerxencias 112, e Garda Civil de Cambados para xeral coñecemento
APROBACIÓN INICIAL MODIFICACIÓN DE CRÉDITOS SC 1/2021 POR SUPLEMENTO DE CRÉDITO
ADMINISTRACIÓN LOCAL — Municipal — Lama, A (Presupostos e cadros de persoal, 10/06/2021)

O Pleno deste concello, en sesión ordinaria celebrada o día 31 de maio de 2021 acordou a aprobación inicial do expediente de modificación de créditos do orzamento en vigor, na modalidade de suplemento de crédito SC 1/2020 financiado con cargo ao remanente líquido de tesourería. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodalama.sedelectronica.es.Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, Jorge Canda Martínez
APROBACIÓN INICIAL DO EXPEDIENTE ADMINISTRATIVO 2066/2021 DE MODIFICACIÓN DE CRÉDITO Nº 03/2021 MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Baiona (Presupostos e cadros de persoal, 05/07/2021)

Expediente: Modificación de crédito nº 3/2021 (Expte. advo. nº 2066/2021) Trámite: Anuncio de aprobación inicial. O Pleno deste Concello, en sesión ordinaria celebrada o día 10/06/2021, aprobou inicialmente o expediente de modificación de crédito nº 03/21 mediante CRÉDITO EXTRAORDINARIO por un importe de 991.954,66 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. En Baiona O ALCALDE Carlos Gómez Prado
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 01/03/2021)

Por Decreto de Alcaldía de data 18.02.21 resolveuse o que de seguido se transcribe: “1º) Delegar no Tenente de Alcalde PEDRO PEREIRA FERNDANDEZ o exercicio das potestades e funcións de Alcalde en canto ó goberno e administración municipal dende as 00:00 horas do día 18 de febreiro ata a miña reincorporación.2º) A delegación comprende tanto as facultades de dirección e xestión, como as de resolver mediante actos administrativos que afecten a terceiros, ainda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto no artigo 9 da Ley 40/2015 de 1 de octubre, de Réximen Xurídico do Sector Público.3º) A delegación conferida require para a súa efectividade a aceptación do concelleiro-delegado, tamén publicarase no B. O. P. e da resolución darase conta ó Pleno Corporativo na seguinte sesión que celebre.4º) O concelleiro-delegado queda obrigado a informar a esta Alcaldía, “a posteriori”, da xestión e disposicións que dicte, e previamente, das decisións de transcendencia, nos termos previstos no artigo 115 do R. O. F. No non previsto nesta resolución rexirán as normas da Ley de Bases de Réxime Local e do Regulamento de Organización, Funcionamento e Réxime Xurídico das Corporacións Locais no marco das regras que as devenditas normas establecen para as delegacións.” En Porriño a 19.02.2021. A Alcaldesa – Eva García de la Torre.
PAGAMENTO DO XUSTIPREZO DO XURADO PARA AS OBRAS “REFORMA DA MELLORA DA SEGURIDADE VIARIA NA PO-308, P. K 12.,400 A 15,400”, (CLAVE: PO/13/102.06.1)”, NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 18/06/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do Xustiprezo do Xurado dos bens e dereitos afectados polas obras “Reforma da mellora da seguridade viaria na PO-308, p. k 12.,400 a 15,400”, (clave: PO/13/102.06.1)”, no concello de Sanxenxo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Malcom Capuano Xalabarder
NOMEAMENTO DE TENENCIAS DE ALCALDESA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 11/06/2021)

En sesión plenaria extraordinaria celebrada o pasado 21 de maio tomaron posesión como concelleira/o dona Tiffani Larrauri South e D. Archil Noval Schettino, en substitución de D. Jose Bernabe Boa Hormachea e Aidee De Aranda Fayet. Na mesma sesión elixiuse coma alcaldesa, trala renuncia do anterior alcalde, a Dna. Claudio Gabriel Bergerandi Chica. Considerando os cambios producidos resulta necesario nomear novos/as tenentes/as de alcaldesa, polo que de conformidade co disposto nos artigos 21.2 e 23.3 da Lei 7/1985, do 2 de abril, reguladora das bases do réxime local, arts.62 e 63 da Lei 5/1997, do 22 de xullo, de administración local de Galicia, art.22 do R. d. lexislativo 781/1986 do 18 de abril e artigos 46 e 47 do Rd 2568/1986 do 28 de novembro, pola presente Primeiro: Deixar sen efecto o decreto de Alcaldía nº 2019-2100 de 17 de xuño de 2019 e nomear tenentes/as de Alcaldesa, entre os membros da Xunta de Goberno Local, aos/ás seguintes concelleiros/as: 1º Tenente de Alcaldesa: Roberto Mera Covas 2ª Tenenta de Alcaldesa: María Jesús Garrote Represas 3ª Tenenta de Alcaldesa: Verónica Carrera Blanco Segundo: Corresponderá aos nomeados substituír a esta Alcaldía, pola orde do seu nomeamento, no exercicio das súas atribucións e nos supostos legalmente previstos. Terceiro: Notificar a presente resolución e dar traslado a todos os departamentos municipais. Cuarto: Remitir anuncio dos referidos nomeamentos para a súa inserción no Boletín Oficial de Provincia e publicalo tamén no taboleiro e no Portal de Transparencia do Concello. Quinto: Dar conta da presente Resolución ao Pleno na primeira sesión que se leve a cabo. Sexto: Os novos nomeamentos de membros da Xunta de Goberno Local serán efectivos dende o día seguinte ao desta resolución, sen prexuízo de que as persoas nomeadas poidan manifestar por escrito a súa renuncia. O secretario municipal – Antonio August Jauregi San Antolin De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional.
APROBACIÓN PADRÓN MERCADO MARZO 2021
ADMINISTRACIÓN LOCAL — Municipal — Marín (Recadación, 10/03/2021)

Por Resolución do Concelleiro delegado de Facenda do día 26 de febreiro de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de marzo de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de marzo de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de marzo de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
EXPEDIENTE MODIFICACIÓN DE CRÉDITOS Nº 43/2021
ADMINISTRACIÓN LOCAL — Municipal — Moraña (Presupostos e cadros de persoal, 28/10/2021)

Aprobado inicialmente o expediente de modificación de créditos n.º 43/2021 por un importe de CENTO CINCUENTA MIL (150.000,00) euros, financiado con cargo ao remanente líquido de tesourería, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://morana.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito acordo. Documento asinado electronicamente
MODIFICACIÓN DE PREZOS PÚBLICOS DO CAMPAMENTO DE VERÁN
ADMINISTRACIÓN LOCAL — Municipal — Rosal, O (Recadación, 18/08/2021)

A Xunta de Goberno en sesión celebrada o 10 de xuño de 2021, tomou o seguinte acordo de aprobación de novos prezos públicos para as actividades de verán: “PRIMEIRO.- Fixar as seguintes tarifas de prezos públicos para a celebración de determinadas actividades, en base á delegación prevista no art.7ª da ORDENANZA Nº 7 REGULADORA DO PREZO PÚBLICO POLA PRESTACIÓN DE ACTIVIDADES CULTURAIS E DEPORTIVAS POLO CONCELLO DO ROSAL: SEGUNDO.- Publicar o presente acordo no Boletín Oficial da Provincia e no taboleiro de anuncios do Concello” A ALCALDESA Asdo.: Ánxela Fernández Callís
DH. A36.72995 CONCELLO DE CALDAS DE REIS, SOLICITUDE DE APROVEITAMENTO DE AUGA NA PARROQUIA DE CALDAS DE REIS (SANTA MARÍA), CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/03/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Concello de Caldas de Reis CAUDAL: 15768,00 m3/ano DESTINO: uso recreativo: fontes e estanque ornamentais ORIXE: manancial en parc. catastral 9002 do pol.17 PARROQUIA: Caldas de Reis (Santa María) CONCELLO: Caldas de Reis A auga do manancial cáptase mediante mina-galería duns 10 m lonx. e almacénase en alxibe 2,5×5,0×2,0 m. Do alxibe parte tubo que se divide cara ás fontes públicas da Serpe, As Palmeras, o Mercado e a fonte de auga fría da Burga; tamén abastece o estanque do Parque-xardín Botánico. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alber to Bosquet Herreros (Sinatura dixital)
IN407A 2021/99-4 CENTRAL ELÉCTRICA SESTELO Y CIA, S. A., CONCESIÓN AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE SALVATERRA DE MIÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 18/06/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 21 de maio de 2021.—O Xefe Territorial, Tomás Nogueiras Nieto.
NOMEMAMENTO FUNCIONARIO OFICIAL POLICÍA LOCAL EN PRÁCTICAS
ADMINISTRACIÓN LOCAL — Municipal — Ponteareas (Persoal, oposicións, 23/07/2021)

Visto escrito da Academia Galega de Seguridade Pública con rexistro de entrada 2021-E-RC-5885 do 21/0/2021, na que se indica que Dª Patricia Angustias Fernández David foi designada para ocupar a praza de Oficial da Policía Local segundo a acta do tribunal designado para cualificar o proceso selectivo de acceso aos corpos de Policía Local de Galicia, escala básica, categoría de oficial, quendas de acceso por promoción interna, convocada pola orde do 8 de xullo, publicada no DOG (núm.137) de data 10 de xullo de 2020 e segundo a Resolución de adxudicación de prazas, asinada polo director da AGASP, de data 21 de xuño de 2021, o 1ª tenente de alcalde, en substitución da Sra. Alcaldesa, ditou a resolución nº 2021-1607, con data de 02/07/2021 pola que resolveu nomear como persoal funcionario en prácticas, pertencente á categoría da Oficial Policía Local, grupo C, subgrupo C1, con data de efectos o 02 de xullo de 2021 Alma Sergey Fernandez del Castillo Garcia Rodeja ***7256** Ponteareas, documento asinado dixitalmente ao marxe O 1ª tenente de alcalde, en substitución da Sra. Alcaldesa Roberto Mera Covas (Resolución de alcaldía de 16/06/2021)